избегне двойното осчетоводяване, при изчисляване на стойността на експозицията в редове 1, 4 и 12 институциите не отчитат корекциите, които вече са били приложени по силата на член 111 от Регламент (ЕС) No 575/2013, нито тези, които не водят до намаляване на стойността на определен актив.
 Тъй като това намалява мярката за общата експозиция с оглед на отношението на ливъридж, институциите поставят в скоби стойността, оповестена в това поле (което означава, че тя се приспада от сумата, която се оповестява в {LRCom;3}).
 {3}
 Общо балансови експозиции (с изключение на деривати, СФЦК и активи, предмет на доверително управление) (сумата на редове 1 и 2)
 Сумата на {LRCom;1} и {LRCom;2}. Институциите вземат предвид, че {LRCom;2} се приспада от тази сума.
 {4}
 Разменна стойност, свързана с всички сделки с деривати (т.е. като се приспада допустимият вариационен маржин в парични средства)
 Членове 274, 295, 296, 297, 298, 429a и член 429а, параграф 3 от Регламент (ЕО) No 575/2013
 Институциите оповестяват текущата разменна стойност, както е определена в член 274, параграф 1, от договорите, изброени в приложение II към Регламент (ЕС) No 575/2013, и кредитните деривати, включително тези, които са задбалансови. От тези разменни стойности се приспада, в съответствие с член 429а, параграф 3 от Регламент (ЕС) No 575/2013, допустимият вариационен маржин в парични средства, а вариационните маржини в парични средства, получени по изключената част от експозициите към ЦК в съответствие с член 429, параграф 11 от Регламент (ЕС) No 575/2013, не се включват.
 Както е определено в член 429а, параграф 1 от Регламент (ЕС) No 575/2013, институциите могат да отчитат въздействието на договорите за новация и другите споразумения за нетиране в съответствие с член 295 от Регламент (ЕС) No 575/2013. Не се прилага кръстосано нетиране на продукти. Институциите могат все пак да нетират в продуктовата категория, посочена в член 272, параграф 25, буква в) от Регламент (ЕС) No 575/2013, и кредитни деривати, когато те са предмет на договорното споразумение за кръстосано нетиране на продукти, посочено в член 295, буква в) от Регламент (ЕС) No 575/2013.
 Институциите включват всички кредитни деривати, а не само тези в търговския портфейл.
 Институциите не включват в това поле договорите, изчислени по метода на първоначалната експозиция в съответствие с член 429а, параграф 8 и член 275 от Регламент (ЕС) No 575/2013.
 {5}
 Добавки за потенциална бъдеща експозиция, свързана с всички сделки с деривати (метод на пазарната оценка)
 Членове 274, 295, 296, 297, 298, член 299, параграф 2 и член 429а от Регламент (ЕО) No 575/2013
 При прилагането на правилата за нетиране съгласно член 429а, параграф 1 от Регламент (ЕО) No 575/2013, институциите оповестяват добавката за потенциалната бъдеща експозиция на договорите, изброени в приложение II към Регламент (ЕО) No 575/2013, и кредитните деривати, включително тези, които са задбалансови, изчислени в съответствие с метода на пазарната оценка (член 274 от Регламент (ЕО) No 575/2013 — за договорите, изброени в приложение II към Регламент (ЕО) No 575/2013, и член 299, параграф 2 от Регламент (ЕО) No 575/2013 — за кредитните деривати). При определянето на стойността на експозицията по тези договори институциите могат да